Antonie Pannekoek

Antonie (Anton) Pannekoek (2. tammikuuta 1873 Vaassen – 28. huhtikuuta 1960 Wageningen) oli tunnettu alankomaalainen tähtitieteilijä, jolla oli marxilainen maailmankuva. Hänestä tuli myöhemmin tunnettu marxilainen kirjoittaja.

 Elämäkerta 
Antonie Pannekoek oli jo koululaisena erittäin kiinnostunut tähtitieteestä, varsinkin Linnunradasta ja Pohjantähden muuttumisesta. Hän kirjoitti ensimmäisen artikkelinsa, On the Necessity of Further Researches on the Milky Way, opiskelijana. Hän opiskeli Leidenin yliopistossa 1891–1896. Hän työskenteli joitakin vuosia geodesian alalla ennen kuin aloitti työt Leidenin observatoriossa, missä hän myös kirjoitti väitöskirjansa vuonna 1902.Tai 2017, 208

Luettuaan Edward Bellamyn Yhdenvertaisuus -teoksen, Pannekoekista tuli vakuuttunut sosialisti ja hän alkoi opiskella ja tutkia Karl Marxin teorioita. Pian Pannekoekista tuli tunnettu marxilainen kirjoittaja, jonka tekstejä julkaistiin alankomaalaisissa ja saksalaisissa lehdissä. Tyytymättömyys työhön observatoriossa sai hänet muuttamaan Berliiniin, missä hänestä tuli Saksan sosiaalidemokraattisen puolueen rahoittaman koulun luennoitsija. Hänen radikaalit ajatuksensa saivat hänet pian vaikeuksiin Saksan hallituksen ja ammattiliittojen kanssa. Pannekoek ei tosin ollut yksin radikaalien ajatuksiensa kanssa. 

Hän oli Alankomaissa lomalla, kun ensimmäinen maailmansota puhkesi ja esti häntä palaamasta Saksaan. Alankomaissa asuessaan hän opetti luonnontiedettä lukiossa ja tähtitieteen historiaa Leidenin yliopistossa.Tai 2017, s. 211 Vaikka Willem de Sitter olisi halunnut Pannekoekin takaisin Leidenin observatorioon töihin, niin hallituksen vastustus esti tämän hänen marxilaisten näkemystensä takia. Sen sijaan hän pääsi Amsterdamin yliopistoon lehtoriksi. Hän perusti sinne tähtitieteen laitoksen, sai henkilökohtaisen professuurin ja lopulta täyden professuurin. 

 Tähtitiede 
Pannekoek alkoi tutkia Linnunradan Muuttuvia tähtiä ja galaksin rakennetta. Myöhemmin hän kiinnostui tähtien luonteesta ja evoluutiosta. Näiden opiskelujen takia häntä pidetään astrofysiikan löytäjänä.

Teoreettisesta työstänsä huolimatta hän lähti monille tutkimusmatkoille tarkkaillakseen auringon pimennystä ja tähtien valontaittumista. Vuonna 1926 hän lähti tutkimusmatkalle Jaavalle kartoittaakseen eteläisiä tähtikuvioita. Pannekoek oli myös kiinnostunut tähtitieteen historiasta ja hänen kirjansa nimeltään A history of Astronomy julkaistiin englanniksi ja hollanniksi.

Hänen työnsä galaktisessa rakenteessa, astrofysiikassa ja tähtitieteen historiassa saavutti kansainvälistä mainetta, mikä johti siihen, että hän sai kunnioitetun oppiarvon Harvardin Yliopistosta vuonna 1936. Lisäksi hän sai 1951 vuonna Royal Astronomical Societyn kultamitalin, jonka ovat saaneet muun muassa Stephen Hawking ja Albert Einstein. Luultavasti suurimman kunnianosoituksen Pannekoek sai, kun kuussa oleva kraatteri nimettiin Pannekoekin kraatteriksi hänen mukaansa. Myös asteroidi 2378 Pannekoek nimettiin hänen mukaansa.

Tähtitieteellinen instituutti Amsterdamin yliopistossa, missä Pannekoek toimi rehtorina, kantaa vieläkin hänen nimeään.

 Vasemmistokommunismi 

Tunnettuna marxilaisena teoreetikkona Pannekoek oli yksi vasemmistokommunismin perustajista ja radikaalivasemmiston johtohahmo Alankomaissa ja Saksassa.

Hänet tunnettiin parhaiten kirjoituksistaan työntekijöidenvaltuustoissa. Hän piti näitä uusia organisaation muotoja kykenevinä poistamaan rajoitukset vanhoista työväenliikkeistä, ammattiliitoista ja sosiaalidemokraattisista puolueista. Hän perusti teoriansa Venäjän vallankumoukseen, jota hän pitää käytännön kokemuksena. Pannekoek väitti, että työntekijöiden tulisi saavuttaa vallankumous ja siirtyminen kapitalismista kommunismiin demokraattisesti järjestäytyneissä työntekijöidenvaltuustoissa. Hän kritisoi anarkismia, sosiaalidemokratiaa, Leniniä ja leninismiä. Hänen analyysinsa Venäjän vallankumouksen epäonnistumisesta tuli vasta kun, Lenin ja bolševikit tulivat valtaan. He lamauttivat Neuvostoliiton. Työntekijöidenneuvostojen sijaan bolševikit ottivat vallan omalle puolueellensa, joka Pannekoekin näkemyksen mukaan johti bolševikkien instituution uudeksi hallitsevaksi luokaksi. Hän kirjasi kriittiset näkemyksensä Leninistä ja leninismistä vuonna 1938 kirjaan nimeltä Lenin als filosoof : een kritische beschouwing over de filosofische grondslagen van het Leninisme.

 Lähteet 
 Antonie Pannekoek (artikkeliluettelo Marxists.org-sivustolla)


 Viitteet 

 Aiheesta muualla 
 Anton Pannekoek Archive 

Luokka:Vasemmistokommunistit
Luokka:Alankomaalaiset tähtitieteilijät
Luokka:Vuonna 1873 syntyneet
Luokka:Vuonna 1960 kuolleet